ข่าวดี! ฟิทช์ยังไม่ปรับลดอันดับเครดิต 4 แบงก์พาณิชย์ชั้นนำของไทย
ข่าวดี! ฟิทช์ยังไม่ปรับลดอันดับเครดิต 4 แบงก์พาณิชย์ชั้นนำของไทย
22 พ.ค. 2558

ฟิทช์ เรทติ้งส์ ประกาศคงอันดับความน่าเชื่อถือของธนาคารพาณิชย์รายใหญ่ 4 รายของไทย โดยคงอันดับเครดิตสากลระยะยาว (Long-Term  Issuer Default Rating (IDR) ของ ธนาคารกรุงเทพ จำกัด (มหาชน) หรือ BBL ธนาคารกสิกรไทย จำกัด (มหาชน) หรือ KBANK และธนาคารไทยพาณิชย์ จำกัด (มหาชน) หรือ SCB ไว้ที่ ‘BBB+’
ขณะที่คงอันดับความน่าเชื่อถือภายในประเทศระยะยาวของธนาคารเหล่านี้ที่ ‘AA(tha)’ และคงอันดับเครดิตสากลระยะยาวของธนาคารกรุงไทย จำกัด (มหาชน) หรือ KTB ที่ ‘BBB’ และคงอันดับความน่าเชื่อถือภายในประเทศระยะยาวที่ ‘AA+(tha) โดยแนวโน้มมีเสถียรภาพ